Z ich celkového objemu tvorili 65 % tržby z oblasti výroby pneumatík, 21-% podiel vytvorila divízia Automotive.
Ako ďalej informoval na dnešnej tlačovej konferencii prezident spoločnosti Matador, a. s., Štefan Rosina, v tomto roku rástli aj ostatné hospodárske ukazovatele skupiny. Zisk pred zdanením sa zvýšil medziročne o 5,9 % na 0,95 miliardy Sk. Počet zamestnancov v tomto roku stúpol na 4 731 a v porovnaní s 4 666 pracovníkmi v roku 2005 to predstavuje nárast o 1,4-%.
Matador okrem rozširovania gumárenskej výroby v roku 2006 posilňoval aj divíziu Automotive, ktorá sa orientuje na výrobu plechových súčastí pre automobilový priemysel. Dubnický závod Matador Dongwon, s. r. o., začal dodávať diely pre závod Kia Motors Slovakia. Prostredníctvom akvizície tretinovej časti mladoboleslavskej spoločnosti Aufeer Design, s. r. o., vstúpil Matador do oblasti dizajnu, vývoja a poradenstva pre automobilových výrobcov.